wickkiey/tamil-wikipedia-chunked huggingface dataset:
# விசுவகர்மா பூஜை

## முக்கியத்துவம்

விசுவகர்மா பிரபஞ்சத்தின் தெய்வீகக் கட்டிடக் கலைஞராகவும், *இருக்கு வேதத்தில்* தெய்வீகப் படைப்பாற்றலின் உருவகமாகவும் கருதப்படுகிறார். கிருட்டிணருக்காக துவாரகா நகரையும், பாண்டவர்களுக்கான இந்திரப்பிரசுதத்தின் அரண்மனையையும், விஷ்ணுவின் சுதர்சன சக்கரம், சிவனின் திரிசூலம், கார்த்திகேயனின் ஈட்டி போன்ற பல அற்புதமான ஆயுதங்களையும் அமைத்த பெருமை இவரைச் சாரும். இவர் *வாஸ்து சாஸ்திரம்*, இயந்திரவியல் மற்றும் கட்டிடக்கலை பற்றிய அறிவியலை எழுதியவராகவும் கருதப்படுகிறார். இவர் அனைத்துக் கைவினைஞர்களின் புரவலர் தெய்வமாகக் கருதப்படுகிறார். விசுவகர்மா பூஜையின் போது இவருக்கு மரியாதை செலுத்தும் வகையில் வர்த்தகக் கருவிகள் போற்றப்படுகின்றன.
# விசுவகர்மா பூஜை

## நடைமுறைகள்

இந்தத் திருவிழா முதன்மையாகத் தொழிற்சாலைகள் மற்றும் தொழில்துறை பகுதிகளில், பெரும்பாலும் கடை தளத்தில் அனுசரிக்கப்படுகிறது. கைவினைஞர்கள், இயந்திரவியலாளர்கள், தங்க நகை உற்பத்தியாளர்கள், பொருத்துநர்கள், தொழிற்சாலை தொழிலாளர்கள், பொறியாளர்கள், கட்டிடக் கலைஞர்கள் மற்றும் பிற தொழிலாளர்களால் திருவிழா நாள் குறிக்கப்படுகிறது. சிறந்த எதிர்காலம், பாதுகாப்பான பணி நிலைமைகள் மற்றும் எல்லாவற்றிற்கும் மேலாக, அந்தந்த துறைகளில் வெற்றி பெற பிரார்த்தனை இத்தொழிலாளர்கள் செய்கிறார்கள். பல்வேறு இயந்திரங்கள் சீராக இயங்குவதற்குத் தொழிலாளர்கள் பிரார்த்தனை செய்கின்றனர். தொழிலாளர்கள் தங்கள் வேலையைச் *சக்தி* (சக்தி) என்ற கருத்துடன் தொடர்புப்படுத்துகிறார்கள். மேலும் சில சமயங்களில் தங்களை விசுவகர்மாவின் குழந்தைகளாகக் கருதுகிறார்கள். தெய்வத்திற்கான ஆலயங்கள் பணியிடத்தின் சில பகுதிகளில் வேலையுடன் தொடர்புடைய கருவிகள் மற்றும் இயந்திரங்களை வணங்குகின்றனர். தெய்வத்தின் அருளுக்காக வழிபாடு செய்த பிறகு, தொழிலாளர்களிடையே *பிரசாதம்* விநியோகிக்கப்படுகிறது.  
இந்தியாவின் பல பகுதிகளில், இந்த நிகழ்விற்காகச் செப்டம்பர் 17 அன்று அரசு விடுமுறை அறிவிக்கப்பட்டுள்ளது. இது தேசிய விடுமுறையாக கருதப்படாமல் "சமயவிடுப்பாக விடுமுறை" என்று கருதப்படுகிறது. ஆனால் நேபாளத்தில் இந்த நாளில் முழு அரசு விடுமுறை அமலில் உள்ளது.
# இரவீந்திர ஜெயந்தி

**இரவீந்திர ஜெயந்தி** (রবীন্দ্র জয়ন্তী) என்பது ஆண்டுதோறும் கொண்டாடப்படும் ஓர் கலாச்சார விழாவாகும். இது உலகெங்கிலும் உள்ள தாகூர் மற்றும் அவரது படைப்புகளை விரும்பும் மக்களால் இரவீந்திரநாத் தாகூரின் பிறந்தநாளை நினைவுகூரும் வகையில் கொண்டாடப்படுகிறது. 1268ஆம் ஆண்டின் இந்த நாளில் தாகூர் பிறந்ததால், பெங்காலி மாதமான போயிஷாக் (২৫শইবৈশাখ) 25வது நாளில், மே மாதத் தொடக்கத்தில் கொண்டாடப்படுகிறது (1861 கி.பி). ஒவ்வொரு ஆண்டும், பல கலாச்சார நிகழ்ச்சிகள் மற்றும் நிகழ்வுகள் இந்நாளில் *கபிபிரணம்* (কিবিপ্রণাম) - பாடல்கள் ( ரவீந்திர சங்கீத் ), தாகூர் எழுதி இசையமைத்த கவிதைகள், நடனங்கள் மற்றும் நாடகங்கள் அனுசரிக்கப்படுகின்றன. இந்த குறிப்பிட்ட நாளில் பல்வேறு பள்ளிகள், கல்லூரிகள் மற்றும் பல்கலைக்கழகங்களால் இந்நிகழ்ச்சிகள் ஏற்பாடு செய்யப்படுகின்றன. வங்காளம் மற்றும் வெளிநாடுகளில் பல்வேறு குழுக்களால் இந்நிகழ்ச்சி கொண்டாடப்படுகிறது. இது தாகூர் மற்றும் அவரது படைப்புகளுக்கு அஞ்சலி செலுத்தப்படும் புகழ் அஞ்சலி. உலகம் முழுவதும், தாகூரின் பிறந்தநாள் பெரும்பாலும் மேற்கு வங்கத்தில் உள்ள சாந்திநிகேதனில், பீர்பூமில் கொண்டாடப்படுகிறது. இதில் முக்கியமாக தாகூரால் நிறுவப்பட்ட நிறுவனமான விசுவபாரதி பல்கலைக்கழகத்தில் இந்நாள் கொண்டாடப்படுகிறது. இரவீந்திரநாத் தாகூரின் 150வது பிறந்தநாளைக் குறிக்கும் வகையில் 2011ஆம் ஆண்டு இந்திய அரசு ஐந்து ரூபாய் நாணயத்தை வெளியிட்டது.
# இரவீந்திர ஜெயந்தி

## மேலும் பார்க்கவும்

- மேற்கு வங்காள திருவிழாக்களின் பட்டியல்
# மீனு கவுர்

**மீனு கவுர்** (*Meenu Gaur*) என்பவர் இலண்டனை தளமாகக் கொண்டு இயங்கும் பிரித்தானிய-இந்திய இயக்குநர் மற்றும் திரைக்கதை ஆசிரியர் ஆவார். இவர் ஃபர்ஜாப் நபியுடன் இணைந்து எழுதி இயக்கிய 2013 ஆம் ஆண்டய பாக்கிதிதான் திரைப்படமான *ஜிந்தா பாகுக்* படத்துக்காக மிகவும் பிரபலமானார். இப்படம் ஆஸ்கார் விருதுகளில் வெளிநாட்டுப் படப் பிரிவில் நுழைந்தது. லோகார்னோ சர்வதேச திரைப்பட விழாவின் ஓபன் டோர்ஸ் ஹப் திட்டத்தின் ஆதரவுடன் 'பர்சாக்: பிட்வீன் ஹெவன் அண்ட் ஹெல்' என்ற பெயரிலான படத்தில் இவர் தற்போது பணிபுரிந்து வருகிறார். அண்மையில், எஸ்.ஓ.ஏ.எஸ், இலண்டன் பல்கலைக்கழகம் தன் பல்கலைக்கழகத்தின் குறிப்பிடத்தக்க முன்னாள் மாணவர்களைக் கொண்டாடும் வகையில் அதன் ஒரு பகுதியாக முன்னாள் மாணவர் தொடரின் ஒரு பகுதியாக கல்வி நிலையத்தின் சுவர்களில் இவரது உருவப்படத்தை அமைத்தது.
# மீனு கவுர்

## *ஜிந்தா பாக்*

2013 இல் மட்டீலா பிலிம்ஸ் என்ற திரைப்பட தயாரிப்பு நிறுவனத்தின் கீழ் *ஜிந்தா பாக்* என்ற பாகிக்கிதான் திரைப்படத்தை மீனு இணைந்து இயக்கினார். பாக்கித்தான் திரைத்துறையை மீண்டும் வெளிச்சத்திற்கு கொண்டு வந்ததற்காக, பாக்கித்தானிய திரைப்பட இயக்குநர்களிடமிருந்தும், விமர்சகர்களிடமிருந்தும் மகத்தான பாராட்டுகளை மீனு பெற்றார். *ஜிந்தா பாக்* பாக்கித்தானில் அதிகம் வசூல் செய்த படங்களில் ஒன்றாக மாறியது. மேலும் 86வது அகாதமி விருதுகளில் சிறந்த சர்வதேச திரைப்படத்திற்கான அகாதமி விருதுக்கான அதிகாரப்பூர்வ தேர்வு உட்பட பல பாராட்டுகளையும் அங்கீகாரத்தையும் பெற்றது. இருப்பினும் இறுதிச் சுற்று போட்டியில் இருந்து வெளியேறியது. 1959 இன் *தி டே ஷால் டான்* மற்றும் 1963 இன் *தி வெயில்* ஆகிய படங்களுக்குப் பிறகு, 50 ஆண்டுகளில் ஆஸ்கார் விருதுக்கு சமர்ப்பிக்கப்பட்ட மூன்றாவது பாக்கித்தான் திரைப்படமாக *ஜிந்தா பாக்* உள்ளது. *ஜிந்தா பாக்* உலகளவில் விமர்சன ரீதியான பாராட்டைப் பெற்றது. மேலும் அமெரிக்கா, ஐக்கிய அரபு அமீரகம், பாக்கிஸ்தான் திரையரங்குகளில் வெளியானது. இது பின்னர் 2015 இல் நெட்பிலிக்சில் வெளியானது.
# மீனு கவுர்

## *கதில் ஹசீனான் கே நாம்*

*கதில் ஹசீனான் கே நாம்* என்பது ஜீ5 இல் வெளிவந்த ஒரு இந்திய மற்றும் பாக்கித்தானிய குற்றப்புனைவு நாடக அசல் வலைத் தொடராகும். இது பிரித்தானிய-இந்திய இயக்குநர் மீனு கவுரால் உருவாக்கி இயக்கப்பட்டது. இது ஃபர்ஜாத் நபி மற்றும் மீனு கவுர் ஆகியோரால் எழுதப்பட்டது. இந்தத் தொடரை ஹசன் ராசா அபிடி மற்றும் ஷைல்ஜா கெஜ்ரிவால் தயாரித்துள்ளனர். இந்த ஆறு அத்தியாய வலைத் தொடர் 10 டிசம்பர் 2021 அன்று வெளியானது. அதில் ரூபியா சவுத்ரி, சனம் சயீத், சர்வத் கிலானி, இமான் சுலேமான், ஃபைசா கிலானி ஆகியோர் முக்கிய வேடங்களில் நடித்தனர்.
# மீனு கவுர்

## *வேர்ல்ட் ஆன் ஃபயர்*

2022 ஆம் ஆண்டில், பிபிசியின் வெற்றிபெற்ற நாடகப் படமான வேர்ல்ட் ஆன் ஃபயர் இரண்டாவது பருவத்தின் பாகங்களை மீனு கவுர் இயக்கினார். இரண்டாவது தொடர் 2023 இல் பிபிசி ஒன் மற்றும் பிபிசி ஐபிளேயரில் ஒளிபரப்பப்படும்
# மீனு கவுர்

## *மர்டர் இஸ் ஈசி*

22, பிப்ரவரி, 2023 அன்று அகதா கிறிஸ்டியின் உன்னதமான புதினத்தை அடிப்படையாகக் கொண்டு இவர் மர்டர் இஸ் ஈஸியை இயக்குவார் என்று அறிவிக்கப்பட்டது. பிபிசி ஒன் மற்றும் ஐபிளேயருக்காக மம்மத் ஸ்கிரீன் மற்றும் அகதா கிறிஸ்டி லிமிடெட் மற்றும் பிரிட்பாக்ஸ் இன்டர்நேஷனலுடன் இணைந்து தயாரிக்கிறது.
# ஏசர் அக்குமினேட்டம்

**ஏசர் அக்குமினேட்டம்** (தாவர வகைப்பாடு: *Acer acuminatum*) என்பது குடும்பத்திலுள்ள 153 இனங்களில் ஒன்றாகும். இதன் தாயகம் நேபாளம், திபெத்து, மேற்கு இமயமலைத்தொடர் என அறிவிக்கப்பட்டுள்ளது. * Acer pectinatum* என்பது இதன் இணைப்பெயர் ஆகும். இத்தாவரத்தின் தண்டு பத்து மீட்டர் வரை வளரும் இயல்புடையது. இதில் ஆண், பெண் (dioecious) என தனித்தனி தாவரங்கள் உள்ளது. இதன் பூங்கொத்துப் பழக்குலையானது, 12 முதல் 20 சென்டிமீட்டர் வரை நீளமானதாக இருக்கிறது.
# சர்மிளா மந்த்ரே

பிறகு, *சங்கட* (2009) மற்றும் *சுயம்வர* (2010) என்ற கன்னடப் படங்களில் நடித்தார். தமிழில் மிரட்டல் (2012) மற்றும் தெலுங்கில் *கெவ்வு கேகா* (2013) படங்களின் மூலம் அறிமுகமானார். *கெவ்வு கேகா* படத்திற்காக, இவர் சிறந்த பெண் அறிமுகத்திற்கானதென்னிந்திய சர்வதேச திரைப்பட விருதைப் பெற்றார் . *ஆகே* (2017) மற்றும் *காலிபட்டா 2* (2022) ஆகியவை சர்மிளாவின் மற்ற குறிப்பிடத்தக்க படங்கள் ஆகும்.
# சர்மிளா மந்த்ரே

## ஆரம்ப வாழ்க்கை மற்றும் பின்னணி

சர்மிளா மந்த்ரே, 28 அக்டோபர் 1987 அன்று கர்நாடகா மாநிலம் பெங்களூரில் பிறந்தார். இவரது தந்தை தயானந்த மந்த்ரே ஒரு தொழிலதிபரும் மற்றும் தானுந்து பந்தய ஆர்வலரும் ஆவார். இவரது தாத்தா ராமானந்த நாராயணராவ் மந்த்ரே ஒரு திரைப்பட தயாரிப்பாளரும், விநியோகஸ்ரும் மற்றும் பெங்களூரு சங்கம் டாக்கீஸ் நிறுவனரும் ஆவார். திரைப்பட தயாரிப்பாளரான சுனந்தா முரளி மனோகர் இவரது அத்தையாவார். பெங்களூரில் உள்ள சோபியா உயர்நிலைப் பள்ளியில் பள்ளிப் படிப்பை முடித்தார்.
# சர்மிளா மந்த்ரே

## சொந்த வாழ்க்கை

மந்த்ரே தனது பெயரை ஷர்மிளா மாண்ட்ரேவிலிருந்து ஷர்மிலா மாண்ட்ரே என்று 2013 இல் மாற்றிக்கொண்டார். இது ஒரு தனிப்பட்ட விருப்பம் என்று அவர் கூறினார்.
# சர்மிளா மந்த்ரே

## பிற பணிகள்

2018 இல், சர்மிளா *மந்த்ரே புரொடக்சன்ஸ்* என்ற பெயரில் தனது சொந்த தயாரிப்பு நிறுவனத்தை தொடங்கினார். இவனுக்கு எங்கேயோ மச்சம் இருக்கு (2018) மற்றும் நானும் சிங்கிள்தான் ஆகிய தமிழ் படங்களைத் தனது தயாரிப்பு நிறுவனத்தில் தயாரித்துள்ளார். தமிழ் படங்களான *சண்டக்காரி* மற்றும் *காதல் கொஞ்சம் தூக்கலா* மற்றும் கன்னட படமான *தசரா* போன்ற படங்களை தனது நிறுவனத்தில் தயாரித்து அதில் இவர் நடித்தும் இருந்தார்.  
தி டைம்ஸ் ஆஃப் இந்தியா மிகவும் விரும்பத்தக்க 25 பெண்கள் பட்டியலில் இவரை 2012 இல் 10வது இடத்திலும் 2014 இல் 8வது இடத்திலிலும் சேர்த்தது. அதன் 2020 ஆம் ஆண்டின் மிகவும் விரும்பத்தக்க 30 பெண்கள் பட்டியலில், இவர் 20வது இடத்தைப் பிடித்தார்.
# சாரணர் இயக்கத்தின் உலக அமைப்பு

| chiefscouttitle = பொதுச் செயலர்
| chiefscout = அகமது ஆலந்தவி
| chiefscouttitle2 = உலக சாரணிய குழுத் தலைவர்
| chiefscout2 = எட்வர்டு ஆண்ட்ரூ சேப்மன்
| website = http://www.scout.org
}}  
**சாரணர் இயக்கத்தின் உலக அமைப்பு** (World Organization of the Scout Movement சுருக்கமாக WOSM / / ) என்பது மிகப்பெரிய சர்வதேச சாரணிய அமைப்பாகும். இது மொத்தம் 174 உறுப்பினர்களைக் கொண்டுள்ளது. இந்த உறுப்பினர்கள் அங்கீகரிக்கப்பட்ட தேசிய சாரணர் அமைப்புகளாக உள்ளனர், இதில் 43 மில்லியன் பங்கேற்பாளர்கள் உள்ளனர். இந்த அமைப்பு 1922 இல் நிறுவப்பட்டது. இதன் செயல்பாட்டுத் தலைமையகம் மலேசியாவின் கோலாலம்பூரில் உள்ளது இதன் சட்டப்பூர்வ இருக்கை சுவிட்சர்லாந்தின் ஜெனீவாவில் உள்ளது. இது பெண் வழிகாட்டிகள் மற்றும் பெண் சாரணர்களின் உலக சங்கத்தின் (WAGGGS) நேரிணையாகும்.  
சாரணிய வாக்குறுதி மற்றும் சாரணியச் சட்டத்தின் அடிப்படையில் இளைஞர்களின் கல்விக்கு பங்களிப்பது, மக்களை சுய சார்புடையவர்களாகவும், சமூகத்தில் ஆக்கபூர்வமான பங்கை வகிக்கும் சிறந்த உலகத்தை உருவாக்க உதவுவதும்" இதன் முக்கிய நோக்கமாகும்.  
இது ஐக்கிய நாடுகள் பொருளாதார மற்றும் சமூக சபையின் (ECOSOC) பொது ஆலோசனை நிலையிலுள்ளஒரு அரசு சார்பற்ற அமைப்பாகும் .
# சாரணர் இயக்கத்தின் உலக அமைப்பு

## வரலாறு

1920 இல் இலண்டனில் உள்ள ஒலிம்பியாவில் 1வது உலக சாரணர் ஜம்போறியின் போது நடைபெற்ற சர்வதேச மாநாட்டின் விளைவாக, அங்குள்ள தலைவர்கள் **ஆண்கள் சாரணர்கள் சர்வதேச பணியகத்தை** (BSIB) உருவாக்க ஒப்புக்கொண்டனர். இலண்டனில் உள்ள 25 பக்கிங்ஹாம் அரண்மனை சாலையில் இல் ஓர் அலுவலகம் நிறுவப்பட்டது, மேலும் ஐக்கிய இராச்சியத்தின் சாரணர் சங்கத்தின் அப்போதைய சர்வதேச ஆணையர் இயூபர்ட் எஸ். மார்ட்டின் கௌரவ இயக்குநராக நியமிக்கப்பட்டார். அந்தப் பணியகத்தில் 1922 இல் பாரிஸில் இரண்டாவது சர்வதேச மாநாட்டைத் தயாரிக்கத் திட்டமிட்டனர்.
# சாரணிய வாக்குறுதி

**சாரணிய வாக்குறுதி** அல்லது **சாரணர் உறுதிமொழி** (Scout Promise) என்பது சாரணர் இயக்கத்தில் சேரும் குழந்தையால் வழங்கப்படும் வாக்குறுதியாகும். 1908 ஆம் ஆண்டு *சிறுவர்களுக்கான சாரணியம்* வெளியிடப்பட்டதிலிருந்து, உலகெங்கிலும் உள்ள அனைத்து சாரணர்கள் மற்றும் பெண் வழிகாட்டிகள் இயக்கத்தின் இலட்சியங்களுக்கு ஏற்ப வாழ்வதாக ஒரு சாரணர் அல்லது வழிகாட்டி உறுதிமொழியை எடுத்து சாரணர் சட்டத்தின்படி குழுவில் சேர்கின்றனர். சாரணர் வாக்குறுதி மற்றும் சாரணர் சட்டத்தின் சொற்கள் காலப்போக்கில் மற்றும் நாட்டிற்கு நாடு சிறிது வேறுபடுகின்றன. பெரும்பாலான சாரணர் மற்றும் வழிகாட்டுதல் நிறுவனங்கள் "வாக்குறுதி" என்ற வார்த்தையைப் பயன்படுத்தினாலும், அமெரிக்காவின் சாரணர்கள் போன்ற சிலர் அதற்குப் பதிலாக "சத்தியம்" எனும் சொல்லினைப் பயன்படுத்துகின்றனர்.  
பொதுவாக, சாரணர்கள் மற்றும் வழிகாட்டிகள் வாக்குறுதியைக் கூறும்போது மூன்று விரல் சாரணர் அடையாளத்தை உருவாக்குவார்கள்.
# சாரணிய வாக்குறுதி

## 1908 ஆம் ஆண்டின் அசல் உரை

சாரணர் பற்றிய பேடன் பவல் தனது அசல் நூலில் சாரணர் வாக்குறுதியை பின்வருமாறு அறிமுகப்படுத்தினார்:
# சாரணிய வாக்குறுதி

## மேலும் பார்க்கவும்

- சாரணியச் சட்டம்
- சாரணர்
# பத்மா சச்தேவ்

**பத்மா சச்தேவ்** (*Padma Sachdev,* 17 ஏப்ரல் 1940 - 4 ஆகஸ்ட் 2021) ஓர் இந்திய கவிஞரும் மற்றும் புதின ஆசிரியரும் ஆவார். இவர் தோக்ரி மொழியின் முதல் நவீன பெண் கவிஞராக அறியப்படுகிறார். இவர் இந்தியிலும் கவிதைகளை எழுதினார். 1971 இல் சாகித்ய அகாடமி விருதை வென்ற *மேரி கவிதா மேரே கீத்* (என் கவிதைகள், என் பாடல்கள்) உட்பட பல கவிதைத் தொகுப்புகளை இவர் வெளியிட்டார். 2001 ஆம் ஆண்டில் இந்தியக் குடிமகனின் நான்காவது உயரிய விருதான பத்மசிறீ இவருக்கு வழங்கப்பட்டது. 2007-08இல் மத்திய பிரதேச அரசு கவிதைக்கான *கபீர் சம்மான்* விருது, 2015 ஆம் ஆண்டிற்கான சரசுவதி சம்மான் விருது , 2019 இல் சாகித்ய அகாடமியின் உதவித்தொகை ஆகியவற்றையும் பெற்றார்.
# பத்மா சச்தேவ்

## தனிப்பட்ட வாழ்க்கை மற்றும் இறப்பு

பத்மா சச்தேவ், 1940 ஏப்ரல் 17 அன்று சம்முவில் உள்ள புர்மந்தலில் உள்ள பாரு பிராமண குடும்பத்தில் பிறந்தார். 1947 இல் இந்தியப் பிரிவினையின் போது கொல்லப்பட்ட சமசுகிருத அறிஞரான பேராசிரியர் ஜெய் தேவ் படுவின் மூன்று குழந்தைகளில் இவர் மூத்தவர். இவர் முதலில் வேட்பால் தீப் என்பவரை மணந்தார். பின்னர் 1966 இல் இசை இரட்டையர்களான " சிங் பந்து " பாடகர் சுரிந்தர் சிங்கை மணந்தார். இவர்கள் இருவரும் முதலில் புதுதில்லியில் வசித்து வந்தனர். ஆனால் பின்னர் மும்பைக்கு மாறினார்கள்.
# பத்மா சச்தேவ்

## திரையுலகம்

ஜெய்தேவ் இசையமைத்து வேத் ராகியின் இயக்கத்தில் 1973 ஆம் ஆண்டு வெளியான " பிரேம் பர்பத் " என்ற பாலிவுட் திரைப்படத்தின் 'மேரா சோட்டா சா கர் பார்' என்ற பாடலின் வரிகளை இவர் எழுதினார். அதன்பிறகு, 1978 ஆம் ஆண்டு வெளியான இந்தித் திரைப்படமான "ஆன்கின் தேக்கி"யின் முகமது ரபி மற்றும் சுலக்சனா பண்டிட் ஆகிய இருவரும் பாடிய பிரபலமான "சோனா ரே, துஜே கைசே மிலூ" உட்பட இரண்டு பாடல்களின் வரிகளையும் இவர் எழுதினார். இதற்கு ஜேபி கௌஷிக் இசையமைத்திருந்தார். அமீன் சங்கீத் இசையமைத்த 1979 ஆம் ஆண்டு இந்தித் திரைப்படமான "சாஹாஸ்" படத்திற்காக யோகேஷ் உடன் இணைந்து பாடல் வரிகளை எழுதினார்.
# பத்மா சச்தேவ்

## இறப்பு

இவர் 4 ஆகஸ்ட் 2021 அன்று மும்பையில் தனது 81 வயதில் இறந்தார்.
# பத்மா சச்தேவ்

## நூல் பட்டியல்

**மொழிபெயர்ப்புகள்**
- *Where Has My Gulla Gone (Anthology)*. Prabhat Prakashan, 2009. .
- *A Drop in the Ocean: An Autobiography*. tr. by Uma Vasudev, Jyotsna Singh. National Book Trust, India, 2011. .
# பத்மா சச்தேவ்

## மேலும் பார்க்கவும்

- இந்திய எழுத்தாளர்கள் பட்டியல்
# நசுருல் ஜெயந்தி

**நசுருல் ஜெயந்தி** (ஆங்கிலம்: *Nazrul Jayanti*; ) மே 24 அன்று வங்காளதேசத்தின் தேசியக் கவிஞரான காசி நஸ்ருல் இஸ்லாமின் பிறந்த நாள். இந்த நாளில் சிறப்பு நிகழ்ச்சிகள் வங்காளத்தின் பல்வேறு பள்ளிகள், கல்லூரிகள் மற்றும் பல்கலைக்கழகங்களால் ஏற்பாடு செய்யப்பட்டுக் கொண்டாடப்படுகிறது. மேலும் நஸ்ருல் மற்றும் அவரது படைப்புகளுக்கு அஞ்சலி செலுத்தும் விதமாக உலகெங்கிலும் உள்ள வங்காளிகளால் இந்த நாள் கொண்டாடப்படுகிறது. 2024ஆம் ஆண்டு கொண்டாடப்படுவது 124ஆவது பிறந்த நாள் ஆகும்.
# நசுருல் ஜெயந்தி

## மேலும் பார்க்கவும்

- மேற்கு வங்காளத்தில் திருவிழாக்களின் பட்டியல்
# கோலா சிலாங்கூர் மக்களவைத் தொகுதி

**கோலா சிலாங்கூர் மக்களவைத் தொகுதி** (மலாய்: *Kawasan Persekutuan Kuala Selangor*; ஆங்கிலம்: *Kuala Selangor Federal Constituency*; சீனம்: 大河联邦选区) என்பது மலேசியா, சிலாங்கூர் மாநிலத்தில், கோலா சிலாங்கூர் மாவட்டத்தில் அமைந்துள்ள ஒரு மக்களவைத் தொகுதி (**P096**) ஆகும்.  
கோலா சிலாங்கூர் மக்களவைத் தொகுதி 1955-ஆம் ஆண்டில் உருவாக்கப்பட்டது. முதன்முதலாக 1955-ஆம் ஆண்டில் மலாயா கூட்டரசின் முதலாவது மக்களவைப் பொதுத் தேர்தல் நடைபெற்றது. இறுதியாக 2022-ஆம் ஆண்டில் பொதுத் தேர்தல் நடைபெற்றது.  
அத்துடன் 1955-ஆம் ஆண்டில் இருந்து கோலா சிலாங்கூர் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# கோலா சிலாங்கூர் மக்களவைத் தொகுதி

## கோலா சிலாங்கூர் மாவட்டம்

கோலா சிலாங்கூர் மாவட்டத்திற்கு வடக்கில் சபாக் பெர்ணம் மாவட்டம்; மேற்கில் உலு சிலாங்கூர் மாவட்டம்; கோம்பாக் மாவட்டம்; தென் மேற்கில் பெட்டாலிங் மாவட்டம்; தெற்கில் கிள்ளான் மாவட்டம்; ஆகிய மாவட்டங்கள் உள்ளன.  
கோலா சிலாங்கூர் மாவட்டத்தின் முக்கிய நகரங்கள்: தஞ்சோங் காராங்; கோலா சிலாங்கூர். இந்த மாவட்டத்தின் முக்கிய நகரம் கோலா சிலாங்கூர் ஆகும்.
# கோலா சிலாங்கூர் மக்களவைத் தொகுதி

## கோலா சிலாங்கூர்

கோலா சிலாங்கூர் நகரம், கோலா சிலாங்கூர் மாவட்டத்தின் மிகப்பெரிய நகரம் மற்றும் நிர்வாக மையம். கிள்ளான் நகரில் இருந்து 50 கி.மீ.; கோலாலம்பூர் மாநகரில் இருந்து 70 கி.மீ. தொலைவில் அமைந்து உள்ளது.  
18-ஆம் நூற்றாண்டின் தொடக்கத்தில், கோலா சிலாங்கூர் நகரம், சிலாங்கூர் சுல்தானகத்தின் தலைநகரமாக இருந்தது. பின்னர் 1827-ஆம் ஆண்டில் கோலா லங்காட் பகுதியில் உள்ள ஜுக்ரா நகரத்திற்கு மாற்றப்பட்டது. அதன் பின்னர், 1870-களில் சிலாங்கூர் சுல்தானகடததினால், கிள்ளான் நகரத்திற்கு மாற்றப்பட்டது.  
கோலா சிலாங்கூரின் வரலாறு 16-ஆம் நூற்றாண்டின் முற்பகுதியில் தொடங்குகிறது. ஜொகூர் சுல்தானகத்தின் ஆட்சியில் கோலா சிலாங்கூர் இருந்தது. ஜொகூரில் இருந்து துன் முகமட் எனும் அரசப் பிரதிநிதி, கோலா சிலாங்கூர் நிலப் பகுதிகளை ஆட்சி செய்து வந்தார்.
# கோலா சிலாங்கூர் மக்களவைத் தொகுதி

## கோலா சிலாங்கூர் மக்களவைத் தொகுதி

| கோலா சிலாங்கூர் மக்களவைத் தொகுதியின் உறுப்பினர்கள் (1955 - 2023) |  |  |  |
| --- | --- | --- | --- |
| **மலாயா கூட்டரசின் மக்களவை** |  |  |  |
| 1-ஆவது | P065 | 1955–1959 | ராஜா ரசுதாம் ராஜா சாயிட்
(Raja Rastam Shahrome Raja Said Tauphy) |
| **மலாயா கூட்டரசின் மக்களவை** |  |  |  |
| 1-ஆவது | P065 | 1959–1963 | முகமது தகாரி முகமது அலி
(Mohamed Dahari Mohd Ali) |
| **மலேசிய மக்களவை** |  |  |  |
| 1-ஆவது | P065 | 1963–1964 | முகமது தகாரி முகமது அலி
(Mohamed Dahari Mohd Ali) |
| 2-ஆவது | 1964–1969 | ராஜா ரோம் ராஜா மாமோர்
(Raja Rome Raja Ma'amor) |  |
| 1969–1971 | colspan=2 align= நாடாளுமன்றம் முடக்கப்பட்டது |  |  |
| 3-ஆவது | P065 | 1971–1973 | ராஜா நோங் சிக் ராஜா இசாக்
(Raja Nong Chik Raja Ishak) |
| 1973–1974 |  |  |  |
| 4-ஆவது | P076 | 1974–1978 | ராஜா நோங் சிக் ராஜா இசாக்
(Raja Nong Chik Raja Ishak) |
| 5-ஆவது | 1978–1982 | அபு அசன் ஒமார்
(Abu Hassan Omar) |  |
| 6-ஆவது | 1982–1986 |  |  |
| 7-ஆவது | P085 | 1986–1990 |  |
| 8-ஆவது | 1990–1995 |  |  |
| 9-ஆவது | P089 | 1995–1997 |  |
| 1997–1999 | ஜமாலுதீன் அட்னான்
(Jamaluddin Adnan) |  |  |
| 10-ஆவது | 1999–2004 | மொகமட் சயூதி சாயிட்
(Mohamed Sayuti Said) |  |
| 11-ஆவது | P096 | 2004–2008 | முகமட் தாவுத் தாரிகெப்
(Mohd Daud Tarihep) |
| 12-ஆவது | 2008–2013 | சுல்கிப்லி அகமது
(Dzulkefly Ahmad) |  |
| 13-ஆவது | 2013–2018 | இர்மோகிசாம் இப்ராகிம்
(Irmohizam Ibrahim) |  |
| 14-ஆவது | 2018–2022 | சுல்கிப்லி அகமது
(Dzulkefly Ahmad) |  |
| 15-ஆவது | 2022–தற்போது | } |  |
# கோலா சிலாங்கூர் மக்களவைத் தொகுதி

## கோலா சிலாங்கூர் மக்களவைத் தொகுதி

### கோலா சிலாங்கூர் சட்டமன்ற தொகுதிகள்

| கோலா சிலாங்கூர் | அசாம் ஜாவா |
| --- | --- |
| புக்கிட் மெலாவத்தி |  |
| ஈஜோக் |  |
| ஜெராம் | ஜெராம் |
| கோலா சிலாங்கூர் |  |
| பெக்கான் கோலா சிலாங்கூர் |  |
| bஎர்மாத்தாங் |  |
| செரி சகாயா |  |
| சுங்கை திங்கி |  |
| தஞ்சோங் காராங் | } |
# கோலா சிலாங்கூர் மக்களவைத் தொகுதி

## கோலா சிலாங்கூர் சட்டமன்ற உறுப்பினர்கள் (2022)

| N11 | ஈஜோக் | ஜெப்ரி மேசன்
(Jefri Mejan) |  |
| --- | --- | --- | --- |
| N12 | ஜெராம் | அரிசன் அசான்
(Harrison Hassan ) | } |
# கோலா சிலாங்கூர் மக்களவைத் தொகுதி

## கோலா சிலாங்கூர் தேர்தல் முடிவுகள்

| பொது | வாக்குகள் | % | ∆% |
| --- | --- | --- | --- |
| பதிவு பெற்ற வாக்காளர்கள்
(*Registered Electors*) | **102,951** |  |  |
| வாக்களித்தவர்கள்
(*Turnout*) | **87,685** | **84.00%** | 3.67 |
| செல்லுபடி வாக்குகள்
(*Total Valid Votes*) | **86,481** | **100.00%** |  |
| கிடைக்காத அஞ்சல் வாக்குகள்
(*Unreturned Ballots*) | **132** |  |  |
| செல்லாத வாக்குகள்
(*Rejected Ballots*) | **1,072** |  |  |
| பெரும்பான்மை
(*Majority*) | **1,002** | **1.15%** | 12.85 |
| வெற்றி பெற்ற கட்சி | **பாக்காத்தான்** |  |  |
| } |  |  |  |
# கோலா சிலாங்கூர் மக்களவைத் தொகுதி

## கோலா சிலாங்கூர் வேட்பாளர் விவரங்கள்

**மலேசியப் பொதுத் தேர்தல் 2022 (கோலா சிலாங்கூர் தொகுதி)**  
| சின்னம் | வேட்பாளர் | கட்சி | வாக்குப்பதிவு | % | ∆% |
| --- | --- | --- | --- | --- | --- |
| **சுல்கிப்லி அகமட்**
(Dzulkefly Ahmad) | **பாக்காத்தான்** | **31,033** | **35.88%** | **-14.09** |  |
| துங்கு ஜப்ருல் அசீஸ்
(Tengku Zafrul Aziz) | **பாரிசான்** | **30,031** | **34.73%** | **-1.01** |  |
| **முகமது நூர் முகமது சகார்**
(Mohd Noor Mohd Sahar) | **பெரிக்காத்தான்** | **23,639** | **27.33%** | **+27.33** |  |
| முகமது சைத் ரோசுலி
(Mohd Shaid Rosli) | **உள்நாட்டு போராளிகள் கட்சி** | **1,778** | **2.06%** | **+2.06** | } |
# கோலா சிலாங்கூர் மக்களவைத் தொகுதி

## கோலா சிலாங்கூர் உள்ளாட்சி மன்றங்கள்

| **N11** | **ஈஜோக்**
(Ijok) |  |
| --- | --- | --- |
| **N12** | **ஜெராம்**
(Jeram) | } |
# கோலா சிலாங்கூர் மக்களவைத் தொகுதி

## கோலா சிலாங்கூர் உள்ளாட்சி மன்றங்கள்

### மலேசிய உள்ளாட்சி மன்றங்கள்

| **மாநகரம்** | **மாநகராட்சி** | *Dewan Bandaraya* | *City Hall* or *City Council* | **கோலாலம்பூர் மாநகராட்சி** |  |
| --- | --- | --- | --- | --- | --- |
| **நகரம்** | **நகராட்சி** | *Majlis Perbandaran* | *Municipal Council* | **செலாயாங் நகராட்சி** |  |
| **கிராமப்புறம்** | **மாவட்ட ஊராட்சி** | *Majlis Daerah* | *District Council* | **கோலா சிலாங்கூர் மாவட்ட ஊராட்சி** |  |
| **சிறப்பு உள்ளாட்சி** | **நகராண்மைக் கழகம்**;
**மேம்பாட்டுக் கழகம்** | *Pihak Berkuasa Tempatan* | *Corporation*; *Development Board*; *Development Authority* | **புத்ராஜெயா மேம்பாட்டுக் கழகம்** | } |
- மலேசிய உள்ளாட்சி மன்றங்களின் பட்டியல்
# பந்தனா

**பந்த்னா** (*Bāndnā*, இந்தி: बांदना) என்பது விவசாயம் சார்ந்த பண்டிகையாகும். இதில் வீட்டுக் கால்நடைகள் மற்றும் விவசாய உபகரணங்கள் வணங்கப்படுகின்றன. சார்கண்டு, மேற்கு வங்காளம், ஒடிசா மற்றும் அசாம் ஆகிய மாநிலங்களில் இந்தப் பண்டிகை பெரும்பாலும் அனுசரிக்கப்படுகிறது. மேலும் இந்து நாட்காட்டியின்படி ஆண்டுதோறும் கார்த்திகை மாத அமாவாசையில் கொண்டாடப்படுகிறது.
# பந்தனா

## கண்ணோட்டம்

பந்தனா என்பது இப்பகுதியின் விவசாயச் சமூகங்களால் விதைக்கப்பட்ட நெல் விதைகளின் கொண்டாட்டமாகும். பகல், ராஜுார், கும்ஹர், பௌரி, பாக்டி, யாதவர், குர்மி, கல்வார், அஹிர், கொய்ரி, கோரை மற்றும் கிழக்கிந்தியாவின் பல சமூகங்கள் இந்த விழாவைக் கொண்டாடுகின்றன. கால்நடைகளை வழிபடும் பல இந்தியப் பண்டிகைகளில் இதுவும் ஒன்று.
# பந்தனா

## சடங்கு

பந்தனா என்பது ஏழு நாள் திருவிழா ஆகும். திருவிழாவின் முதல் மூன்று நாட்கள் சுமான் ஆகும். நான்காம் நாள் கோத் பூஜை நாளாகும். ஐந்தாம் நாள் கோரியா பூஜையும் ஆறாம் நாள் போரோட் குந்தானும் அனுசரிக்கப்படுகிறது. ஏழாவது நாள் புத்தி பந்தனா எனப்படுகிறது. முதல் மூன்று நாட்களின் சடங்குகள் சில சமயங்களில் கோத் பூஜைக்கு முன் ஐந்து நாட்கள் வரை நீட்டிக்கப்படும்.
# பந்தனா

## நம்பிக்கை

சிவன் (புர்ஹா பாபா) மனிதர்களைப் படைத்தார், சிவன் அவர்களுக்கு உணவை வழங்கினார். காலப்போக்கில், கணிசமான மக்கள்தொகையாகப் பெருகினர். நிலத்தில் விவசாயம் செய்து தானே உணவை உற்பத்தி செய்யுமாறு சிவன் அறிவுறுத்தினார். இருப்பினும், விவசாயக் கருவிகள் மற்றும் தொழில்நுட்பம் இல்லாமல், விவசாயிகள் பல சிக்கல்களை எதிர்கொண்டனர். தீர்வு காணுமாறு இறைவனிடம் மன்றாடினார்கள். சிவன் அவர்கள் மீது இரக்கம் கொண்டு கால்நடைகளை வழங்கினார். ஆரம்பத்தில், ஆண்களுக்கும் கால்நடைகளுக்கும் இடையிலான உறவு சுமுகமாக இருந்தது, ஆனால் காலப்போக்கில், இது மோசமாகி, கால்நடைகள் துஷ்பிரயோகம் செய்யப்பட்டன. கால்நடைகள் சிவனிடம் முறையிட்டன. புகாரில் கடுமையான வேலை, நீட்டிக்கப்பட்ட வேலை நேரம், போதிய உணவின்மை, சுகாதாரமற்ற தங்குமிடங்கள், அடித்தல், பொழுதுபோக்கின்மை மற்றும் பங்களிப்புக்கு நன்றியின்மை ஆகியவை அடங்கும். கார்த்திகை அமாவாசை அன்று இரவு இரகசியமாக ஆய்வு செய்வதாகப் பகவான் உறுதியளித்தார். இந்தப் புகாரினை ஆண்கள் அறிந்தனர். இறைவன் வருவதாகக் கூறிய நாளன்று மக்கள் தங்கள் வீடுகளையும் மாட்டுத் தொழுவங்களையும் சுத்தம் செய்தனர். மேலும் அமாவாசை நாளில் கால்நடைகளை நன்றாகக் குளிப்பாட்டி அவற்றின் கொம்புகள் மற்றும் நெற்றியில் எண்ணெய் மற்றும் வெண்ணெய் தடவினர். கால்நடைகளுக்குத் தீவனம் வழங்கினர். கோகால் (மாட்டுக்கொட்டகை) அகல் விளக்கு (மண் விளக்குகள்) ஏற்றினர். மாட்டுத் தொழுவத்தின் நுழைவாயிலின் இருபுறமும் புல் மூட்டைகளும் போடப்பட்டனர். கால்நடைகளுக்கு உணவு கிடைப்பதைக் குறிக்கும் வகையில் கூரையின் மீது சொஹ்ராய் புல் வைக்கப்பட்டது. இரண்டாவது நாளில், சிவன் மக்கள் கரையாவை வணங்குவதைக் கண்டார். அவர்களின் மரியாதைக்குரிய பலி உட்பட. மூன்றாவது நாள், கால்நடைகள் மக்களுடன் நடனமாடுவதைக் கவனித்தார். பாடல்களும் இசையும் காற்றை அரவணைப்பு, உற்சாகம் மற்றும் இணக்கத்துடன் நிரப்பின. திரும்பி வரும் வழியில், மேய்ச்சல் நிலத்தில் கால்நடைகளுடன் விளையாடிக்கொண்டிருந்தனர். இதனால் புகாரினை இறைவன் கருத்தில் கொள்ளவில்லை. மீண்டும் கொடுமைகள் தொடர்ந்ததால் அடுத்த பருவத்தில், கால்நடைகள் கஷ்டங்களைப் பற்றி மீண்டும் புகார் செய்தன. அதே நாளில் இதனைப் பரிசோதிக்கச் சிவன் நினைத்தார். கால்நடைகள் மகிழ்ச்சியுடனும் திருப்தியுடனும் இருப்பதைக் காண இறைவன் ரகசியமாக வரத் தீர்மானித்தார். எனவே அப்போதிருந்து, இந்தப் பாரம்பரியம் தொடர்ந்தது பந்த்னா பராப் என்று கொண்டாடப்படுகிறது.
# பந்தனா

## மேலும் பார்க்கவும்

- கரம்
# அகண்ட பாதை

**அகண்ட பாதை** (*Akhand Path*) என்பது குரு கிரந்த் சாகிப்ன் தொடர்ச்சியான மற்றும் இடைவிடாத பாராயணம்.
# அகண்ட பாதை

## பொருள் மற்றும் செயல்முறை

குரு கிரந்த் சாகிப் இல் உள்ள அனைத்து வசனங்களையும், 31 ராகங்களில் குறிப்பிட்டுள்ளபடி, அனைத்து 1430 பக்கங்களிலும், 48 மணி நேரத்திற்கும் மேலாக ஒரு வாசகர் குழுவால் தொடர்ந்து ஓதுதல் அகண்ட பாதை எனப்படும். இந்த சடங்கு மிகவும் புனிதமாக கருதப்படுகிறது. பாராயணத்தை முறையில் கேட்பவர்களுக்கு அமைதியையும் ஆறுதலையும் தருவதாக கூறப்படுகிறது. வாசிப்பின் போது, லங்கார் (பொது உணவு) எல்லா நேரங்களிலும் கிடைப்பது பாரம்பரியமாகும், இதனால் அகண்ட பாதை யாரால் நடத்தப்படுகிறதோ அவர்களின் தொடர்ச்சியான சேவை மற்றும் அர்ப்பணிப்பு தேவைப்படுகிறது. வரையறையின்படி, குருத்துவார் என்பது சீக்கிய வேதங்களைப் பெறுவதற்கும் உரிய முறையில் அர்ப்பணிக்கப்பட்ட ஒரு இடமாகும். அகண்டப் பாதையின் பல வகைகள் உள்ளன, அதாவது அதி அகண்ட பாதை, இது ஒரு நபர் எந்த காரணத்திற்காகவும் இடைவிடாமல் இடைவிடாமல் தொடர்ந்து வேதத்தை ஓதுவதை உள்ளடக்குகிறது, இது வழக்கமாக சுமார் 27 மணி நேரத்தில் முடிக்கப்படும். இந்த மாறுபாடு அரிதாகவே செய்யப்படுகிறது மற்றும் அதிக சகிப்புத்தன்மை மற்றும் வாசிப்பு திறன் கொண்ட வாசகர் தேவைப்படுகிறது.
# அகண்ட பாதை

## வரலாறு

குரு கோவிந்த் சிங் குரு கிரந்த் சாகிப் எழுதி முடித்தபோது, அவர் சபையில் (சத் சங்கத்) ஐந்து பேர் இருந்ததாகக் கூறப்படுகிறது. இரவும் பகலும் அங்கேயே நின்று கொண்டு, சிறிதும் தூக்கம் வராமல் குரு கிரந்த சாஹிப் முழுவதையும் கேட்டுக் கொண்டிருந்தார். மக்கள் அவருக்கு குளிப்பதற்கும், அவர் நின்றிருந்த இடத்தில் உணவுக்காகவும் தண்ணீர் கொண்டு வந்தனர். இந்த உதாரணத்தைப் பின்பற்றி, சீக்கியர்கள் அகண்ட பாதைகளை பல்வேறு நடவடிக்கைகளுக்கு அர்ப்பணிக்கும் பாரம்பரியத்தைத் தொடங்கினர். போர்களுக்கு முன், சீக்கியர்கள் அகண்ட பாதையைக் கேட்டு, பின்னர் போருக்குத் தயாராகிவிடுவார்கள். "அகண்ட் பாதைகள்" நடைமுறையானது 18 ஆம் நூற்றாண்டின் பிற்பகுதியில் தொடங்கியது, இது சீக்கியர்களை மேம்படுத்துவதற்கான வழிமுறையாகப் பயன்படுத்தப்பட்டதாக பதிவு செய்யப்பட்டுள்ளது. 19 ஆம் நூற்றாண்டில், குரு கிரந்த் சாஹிப் பெருமளவில் அச்சிடப்பட்ட பிரதிகள் மக்களுக்குக் கிடைத்தபோது அதன் புகழ் அதிகரித்தது..
# சங்கீதா பல்வந்த்

**சங்கீதா பல்வந்த்** (*Sangeeta Balwant*) பாரதிய ஜனதா கட்சியினைச் சார்ந்த இந்திய அரசியல்வாதி ஆவார். பல்வந்த் 2017-இல் நடைபெற்ற உத்தரப் பிரதேசச் சட்டப் பேரவைத் தேர்தலில் காஜிபூர் சதார் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இவர் அடிமட்ட அரசியல் தலைவர் என்று அறியப்படுகிறார்.
# சங்கீதா பல்வந்த்

## இளமை

சங்கீதா காசீபூர் நகரில் பிறந்தார். இவர் காசீப்பூர் நகரத்தில் தனது கல்வியைப் பெற்றார். பகுஜன் சமாஜ் கட்சியின் அரசியல் நடவடிக்கைகளில் பங்கேற்கத் தொடங்கினார். இருப்பினும், பாஜக தலைவர் மனோஜ் சின்காவின் செல்வாக்குடன், இவர் பாரதிய ஜனதா கட்சியில் இணைந்தார்.
# சங்கீதா பல்வந்த்

## வகித்த பதவிகள்

| 01 | 2017 | 2022 | உறுப்பினர், 17வது சட்டமன்ற உறுப்பினர் |
| --- | --- | --- | --- |
# சங்கீதா பல்வந்த்

## மேலும் பார்க்கவும்

- உத்தரபிரதேச சட்டமன்றம்
# மலேசியாவின் ஐந்தாவது மக்களவை, 1978–1982

**மலேசியாவின் ஐந்தாவது மக்களவை 1978–1982** (மலாய்: *Parlimen Malaysia Kelima (1974–1978)* அல்லது *Parlimen Malaysia ke-5*; ஆங்கிலம்: *5th Parliament of Malaysia (1978–1982)* என்பது மலேசியக் கூட்டமைப்பின் ஐந்தாவது மக்களவை ஆகும்.  
5-ஆவது மக்களவையின் முதல் கூட்டத் தொடர் 31 சூலை 1978-இல் நடைபெற்றது.
# மலேசியாவின் ஐந்தாவது மக்களவை, 1978–1982

## பொது

1978-ஆம் ஆண்டு மலேசிய பொதுத்தேர்தல் (*1978 Malaysian General Election*) நடைபெற்ற பின்னர் ஐந்தாவது மக்களவை கூடியது.  
மக்களவை தலைவராக சையட் நாசிர் இசுமாயில் தலைமை தாங்கினார். எதிர்க்கட்சிகளின் தலைவராக லிம் கிட் சியாங் பொறுப்பு ஏற்றார்.  
இந்த மக்களவையில் முன்னாள் பிரதமர் உசேன் ஓன் அவர்களின் தலைமையிலான பாரிசான் நேசனல் கூட்டணி; அதிக இடங்களைப் பெற்று ஆளும் கூட்டணியாக ஆட்சி அமைத்தது.
# மலேசியாவின் ஐந்தாவது மக்களவை, 1978–1982

## மக்களவை அமைப்பு (1978–1982)

1978-ஆம் ஆண்டு மலேசிய பொதுத்தேர்தலில் 154 இடங்களுக்கு 370 வேட்பாளர்கள் போட்டியிட்டனர். அந்தத் தேர்தலில் மலேசியக் கூட்டணி 130 இடங்களைப் பெற்று ஆட்சியை அமைத்தது.  
| 1978 |  |  |  |
| --- | --- | --- | --- |
| **பாரிசான் நேசனல்** | **பாரிசான்** (**BN**) | **130** |  |
| அம்னோ | **அம்னோ** (UMNO) | 70 |  |
| மலேசிய சீனர் சங்கம் | **மசீச** (MCA) | 17 |  |
| மலேசிய இந்திய காங்கிரசு | **மஇகா** (MIC) | 3 |  |
| **மலேசிய இஸ்லாமிய கட்சி** | **பாஸ்** (PAS) | 5 |  |
| **மலேசிய மக்கள் இயக்கக் கட்சி** | **கெராக்கான்** (GERAKAN) | 4 |  |
| **மக்கள் முற்போக்கு கட்சி** | **பிபிபி** (PPP) | 0 |  |
| **ஜனநாயக செயல் கட்சி** | **ஜசெக** (DAP) | 16 |  |
| **மலேசிய சமூகக் கட்சி** | **சமூகக் கட்சி** (PSRM) | 0 |  |
| **சபா மக்கள் ஐக்கிய முன்னணி** | **சபாமுன்னணி** (BERJAYA) | 0 |  |
| **ஐக்கிய சபா** | **ஐக்கிய சபா** (USNO) | 5 |  |
| **ஐக்கிய பாரம்பரிய பூமிபுத்ரா கட்சி** | **பூமிபுத்ரா** (PBB) | 8 |  |
| **சரவாக் தேசிய கட்சி** | **சரவாக் தேசியம்** (SNAP) | 9 |  |
| **ஐக்கிய சரவாக் மக்கள் கட்சி** | **சரவாக் மக்கள்** (SUPP) | 6 |  |
| **சரவாக் மக்கள் அமைப்பு** | **சாப்போ** (SAPO) | 1 |  |
| **சுயேச்சை** | **சுயேச்சை** | 1 |  |
| - | **மொத்தம்** | **154** | } |
# தசம் கிரந்தம்

**தசம் கிரந்தம்** (குர்முகி : *dasama gratha*) என்பது குரு கோவிந்த் சிங்கிற்குக் கூறப்பட்ட பல்வேறு கவிதைப் பாடல்களின் தொகுப்பாகும். பதினெட்டாம் மற்றும் பத்தொன்பதாம் நூற்றாண்டுகளில் ஆதி கிரந்தம் அல்லது குரு கிரந்த சாஹிப் உடன் சமமான அந்தஸ்தை அனுபவித்து, அதே மேடையில் அருகருகே நிறுவப்பட்டது.  
உரையின் நிலையான பதிப்பு 18 பிரிவுகளில் 17,293 வசனங்களுடன் 1,428 பக்கங்களைக் கொண்டுள்ளது. இவை பெரும்பாலும் பிரஜ் மொழியில் (பழைய மேற்கத்திய ஹிந்தி) மற்றும் சில பகுதிகள் அவதி, பஞ்சாபி, இந்தி மற்றும் பாரசீக மொழிகளில் பாடல்கள் மற்றும் கவிதைகள் வடிவில் அமைக்கப்பட்டுள்ளன. குரு கோவிந்த் சிங் ஔரங்கசீப்பிற்கு எழுதிய கடிதங்களைத் தவிர, பாரசீக எழுத்துகளில் எழுதப்பட்ட ஜஃபர்நாமா மற்றும் ஹிகாய்தான் தவிர, இது முழுவதுமாக குருமுகியில் எழுதப்பட்டுள்ளது.
# தசம் கிரந்தம்

## ஆசிரியர்

*தசம் கிரந்தத்தின்* பாடல்கள் குரு கோவிந்த் சிங்கால் எழுதப்பட்டதாக பாரம்பரியமாக ஏற்றுக்கொள்ளப்பட்டாலும், தொகுக்கப்பட்ட காலத்திலிருந்தே *தசம் கிரந்தத்தின்* முழுமையின் நம்பகத்தன்மை பற்றிய கேள்விகள் உள்ளன. *தசம் கிரந்தத்தின்* ஆசிரியர் பற்றி மூன்று முக்கிய கருத்துக்கள் உள்ளன:  
1. முழுப் படைப்பும் குரு கோவிந்த் சிங்கால் இயற்றப்பட்டது என்பது பாரம்பரியக் கருத்து.
1. இத்தொகுப்பு முழுவதும் குரு பரிவாரத்தில் உள்ள புலவர்களால் தொகுக்கப்பட்டது.
1. படைப்பின் ஒரு பகுதி மட்டுமே குருவால் இயற்றப்பட்டது, மீதமுள்ளவை மற்ற கவிஞர்களால் இயற்றப்பட்டன.  
பௌண்டா சாஹிப் மற்றும் ஆனந்த்பூரில் உள்ள அவரது மத நீதிமன்றத்தில் குரு கோவிந்த் சிங் 52 கவிஞர்களை பணியமர்த்தினார், அவர்கள் பல பாரம்பரிய நூல்களை பிரஜ் பாஷாவில் மொழிபெயர்த்தனர். 1704 இல் சம்கவுர் போருக்கு முன்பு குருவின் முகாம் சிர்சா நதியைக் கடக்கும் போது பௌண்டா சாஹிப்பில் தொகுக்கப்பட்ட பெரும்பாலான புத்தகங்கள் தொலைந்து போயின. குருவின் இடத்தில் கிடைத்த பிரதிகளை வைத்து நகல்கள் உருவாக்கப்பட்டன. பின்னர், பாய் மணி சிங் *தசம் கிரந்தம்* என்ற தலைப்பில் கிடைக்கக்கூடிய அனைத்து படைப்புகளையும் தொகுத்தார் என்று ஒரு கோட்பாடு உள்ளது.  
*தசம் கிரந்தத்தில்* உள்ள அனைத்துப் படைப்புகளும் குருவால் இயற்றப்பட்டவை என்று பாரம்பரிய அறிஞர்கள் கூறுகின்றனர், பெரும்பாலும் பாய் மணி சிங்கிற்குக் கூறப்பட்ட கடிதத்தின் அடிப்படையில். இக்கடிதத்தின் உண்மைத் தன்மையை அறிஞர்கள் ஆய்வு செய்து நம்பகத்தன்மையற்றது என கண்டறியப்பட்டுள்ளது. சியான் (2013) குறிப்பிடுகிறார், "காலனித்துவ அல்லது பிந்தைய காலனித்துவ சீக்கிய மதத்தில் தசம் கிரந்தத்தின் ஆசிரியர் பற்றிய பிரச்சினை திருப்திகரமாக தீர்க்கப்படவில்லை. இருப்பினும், காலனித்துவத்திற்கு முந்தைய சீக்கிய சமூகம் தசம் கிரந்தத்தை குருவின் படைப்பாக முழு மனதுடன் ஏற்றுக்கொண்டது."
# தசம் கிரந்தம்

## கட்டமைப்பு

*தசம் கிரந்தத்தின்* நிலையான அச்சுப் பதிப்பு, 1902 முதல், 1,428 பக்கங்களைக் கொண்டுள்ளது.  
நிலையான அதிகாரப்பூர்வ பதிப்பில் 18 பிரிவுகளில் 17,293 வசனங்கள் உள்ளன. உரையின் நிலையான பதிப்பு 18 பிரிவுகளில் 17,293 வசனங்களுடன் 1,428 பக்கங்களைக் கொண்டுள்ளது. இவை பெரும்பாலும் பிரஜ் மொழியில் (பழைய மேற்கத்திய ஹிந்தி) மற்றும் சில பகுதிகள் அவதி, பஞ்சாபி, இந்தி மற்றும் பாரசீக மொழிகளில் பாடல்கள் மற்றும் கவிதைகள் வடிவில் அமைக்கப்பட்டுள்ளன. குரு கோவிந்த் சிங் ஔரங்கசீப்பிற்கு எழுதிய கடிதங்களைத் தவிர, பாரசீக எழுத்துகளில் எழுதப்பட்ட ஜஃபர்நாமா மற்றும் ஹிகாய்தான் தவிர, இது முழுவதுமாக குருமுகியில் எழுதப்பட்டுள்ளது.  
தசம் 'கிரந்தத்தில்' இந்து நூல்களில் இருந்து பாடல்கள் உள்ளன, அவை துர்கா தேவியின் வடிவத்தில் பெண்மையை மறுபரிசீலனை செய்கின்றன. இதில் போர்வீரர்களின் விவாதம் மற்றும் இறையியல் இடம்பெற்றுள்ளது. சமகால சகாப்தத்தில் நிர்மலா சீக்கியர்களுக்குள் வேதம் முழுமையாக ஓதப்பட்டது. அக்கால இந்து நூல்களை அணுகாத சாமானியர்களின் நலனுக்காக, அதன் சில பகுதிகள் இந்து புராணங்களிலிருந்து மீண்டும் கூறப்பட்டுள்ளன.
# தசம் கிரந்தம்

## மேலும் பார்க்கவும்

- குரு கோவிந்த் சிங்
- குரு கிரந்த் சாஹிப்
# சரபலோக கிரந்தம்

**சரபலோக கிரந்தம்** (*Sarbloh Granth* அல்லது *Sarabloh Granth*, , **', 'தூய இரும்பின் வேதம்') அல்லது **மங்களச்சரண் புராணம்''' என்றும் அழைக்கப்படுகிறது, இது 6,500 க்கும் மேற்பட்ட கவிதை வரிகளைக் கொண்ட ஒரு பெரிய வேதமாகும். இது பத்தாவது சீக்கிய குருவான குரு கோவிந்த் சிங்கின் பணி என்று பாரம்பரியமாக கூறப்படுகிறது.
- பாய் கான் சிங் நாபாவின் கூற்றுப்படி, *கிரந்தம்* குரு கோவிந்த் சிங்கால் எழுதப்படவில்லை மற்றும் கல்சா மஹிமா அதில் தோன்றினார், இது முக்கிய கதைக்களத்திற்கு வெளியே உள்ளது.
- சீக்கிய அறிஞர்கள் மற்றும் புனிதர்களின் கூட்டம் கிரந்தம் என்பது குரு கோவிந்த் சிங்கின் எழுத்துக்கள் என்றும், சர்ப்லோ கிரந்தம் நாந்தேடில் இறுதி செய்யப்பட்டது என்றும் தீர்மானித்தது.  
பத்தாவது குருவின் எழுத்துக்கள், 1708 இல் அவர் மறைந்த பிறகு, அவரைப் பின்பற்றுபவர்களால் இணைக்கப்பட்டதன் விளைவுதான் இந்த வேதம் என்று ஒரு கதை கூறுகிறது. வேதத்தின் சிறுகுறிப்பு பதிப்பைத் தயாரித்த சீக்கிய அறிஞர் ஹர்னம் தாஸ் உதாசியின் கூற்றுப்படி, இந்த உரை குரு கோவிந்த் சிங்கால் எழுதப்பட்டது. இருப்பினும், பிற ஆய்வாளர்கள் உரை 18 ஆம் நூற்றாண்டின் பிற்பகுதியில் இருந்ததாகக் கருதுகின்றனர்.
# சரபலோக கிரந்தம்

### கையெழுத்துப் பிரதிகள்

குரீந்தர் சிங் மான் 17 ஆம் நூற்றாண்டின் பிற்பகுதியில், குறிப்பாக 1698 ஆம் ஆண்டைச் சேர்ந்த வேதத்தின் கையெழுத்துப் பிரதியைக் கண்டதாகக் கூறுகிறார். கூடுதலாக, ஹர்னம் தாஸ் உதாசி, வேதத்தின் தொகுக்கப்பட்ட ஆண்டிற்கான (1698) அதே தேதியைக் கொண்ட ஒரு கையெழுத்துப் பிரதியை எதிர்கொண்டதாகக் கூறுகிறார், அவர் உரையின் ஒரு பகுதியாக இருபத்தி நான்கு கையெழுத்துப் பிரதிகளை ஆய்வு செய்து கொண்டிருந்தார். நிஹாங் சீக்கியர்கள் தங்கள் பொது வழிபாட்டு ஏற்பாட்டில் குரு கிரந்த் சாஹிப்பின் இடது பக்கத்தில் சர்ப்லோ கிரந்தத்தை (வலது பக்கத்தில் தசம் கிரந்தத்தை) வைக்கின்றனர். இரண்டாவது அத்தியாயம் விஷ்ணுவை உயர்ந்த கடவுளின் அவதாரமாக விவரிக்கிறது.  
இந்த வேதம் *கல்சாவின்* சீக்கிய கருத்தை ஆழமாகவும் விரிவாகவும் விவாதிக்கிறது. கல்சா பந்த் என்பது குரு கோவிந்த் சிங்கின் வடிவம் என்றும் கல்சாவிற்கும் குருவிற்கும் எந்த வித்தியாசமும் இல்லை என்றும் உரை மீண்டும் கூறுகிறது. கல்சா எந்த ஆத்திரத்தால் குருவால் உருவாக்கப்படவில்லை, மாறாக அது குருவின் உருவமாக, சமநிலை காரணங்களுக்காகவும், தெய்வீக இன்பத்திற்காகவும் உருவாக்கப்பட்டது என்று உரை கூறுகிறது. மேலும், " " ('கல்சா-விதி') என்ற கருத்து உரையில் வழங்கப்படுகிறது.
# சரபலோக கிரந்தம்

### நம்பகத்தன்மை

இந்த வேதம் பெரும்பாலும் சீக்கியர்களின் நிஹாங் பிரிவினரால் மதிக்கப்படுகிறது, நிஹாங் அல்லாத பல சீக்கியர்கள் இதை பத்தாவது குருவின் உண்மையான படைப்பாக நிராகரித்தனர், குறிப்பாக சீக்கிய கல்வியாளர்களிடையே. ஹர்பன்ஸ் சிங்கின் கூற்றுப்படி, படைப்பின் நம்பகத்தன்மை அதன் எழுத்து நடை மற்றும் குரு கோவிந்த் சிங்கின் *தசம் கிரந்தப்* பணியுடன் பொருந்தாத கவிதையின் தேர்ச்சி ஆகியவற்றின் அடிப்படையில் நிராகரிக்கப்படுகிறது. மேலும், குருவின் மரணத்திற்குப் பிறகு 1719 இல் இயற்றப்பட்ட ஒரு படைப்பைப் பற்றி உரை குறிப்பிடுகிறது.
# சரபலோக கிரந்தம்

## வர்ணனை

இந்த கிரந்தத்தின் ஒரே ஒரு முழுமையான வர்ணனை மற்றும் விளக்கவுரை மட்டுமே உள்ளது, ஏனெனில் இது இன்னும் ஆராய்ச்சியில் உள்ளது மற்றும் இதுவரை கல்வித்துறை வட்டாரங்களால் அதிகம் ஆய்வு செய்யப்படவில்லை. தற்போதுள்ள வர்ணனையை நிஹாங்ஸின் அமைப்பான புத்த தளத்தின் சாந்தா சிங் வெளியிட்டார். கியானி நௌரங் சிங்கின் படைப்பின் மற்றொரு வர்ணனையும் உள்ளது. சர்ப்லோ கிரந்தத்தின் சிறுகுறிப்பு பதிப்பு 1980 களின் பிற்பகுதியில் *ஸ்ரீ சரப் லோ கிரந்த் சாஹிப் ஜி என்ற* தலைப்பில் ஹர்னம் தாஸ் உதாசியால் தயாரிக்கப்பட்டது, இருப்பினும் அதன் புழக்கம் தடைசெய்யப்பட்டுள்ளது.
# சரபலோக கிரந்தம்

## மேலும் பார்க்கவும்

- குரு கிரந்த் சாஹிப்
- தசம் கிரந்தம்
- சீக்கிய மதம்
- சீக்கிய குருக்கள்
# மலேசியாவின் ஆறாவது மக்களவை, 1982–1986

**மலேசியாவின் ஆறாவது மக்களவை 1982–1986** (மலாய்: *Parlimen Malaysia Keenam (1974–1978)* அல்லது *Parlimen Malaysia ke-6*; ஆங்கிலம்: *6th Parliament of Malaysia (1982–1986)* என்பது மலேசியக் கூட்டமைப்பின் ஆறாவது மக்களவை ஆகும்.  
6-ஆவது மக்களவையின் முதல் கூட்டத் தொடர் 14 சூன் 1982-இல் நடைபெற்றது.
# மலேசியாவின் ஆறாவது மக்களவை, 1982–1986

## பொது

1982-ஆம் ஆண்டு மலேசிய பொதுத்தேர்தல் (*1982 Malaysian General Election*) நடைபெற்ற பின்னர் ஆறாவது மக்களவை கூடியது.  
மக்களவை தலைவராக முகமது சாகிர் இசுமாயில் தலைமை தாங்கினார். எதிர்க்கட்சிகளின் தலைவராக லிம் கிட் சியாங் பொறுப்பு ஏற்றார்.  
இந்த மக்களவையில் முன்னாள் பிரதமர் மகாதீர் பின் முகமது அவர்களின் தலைமையிலான பாரிசான் நேசனல் கூட்டணி; அதிக இடங்களைப் பெற்று ஆளும் கூட்டணியாக ஆட்சி அமைத்தது.
# மலேசியாவின் ஆறாவது மக்களவை, 1982–1986

## மக்களவை அமைப்பு (1982–1986)

1982-ஆம் ஆண்டு மலேசிய பொதுத்தேர்தலில் 154 இடங்களுக்கு 478 வேட்பாளர்கள் போட்டியிட்டனர். அந்தத் தேர்தலில் மலேசியக் கூட்டணி 132 இடங்களைப் பெற்று ஆட்சியை அமைத்தது. எதிர்க்கட்சியினர் 22 இடங்களைப் பெற்றனர்.  
| 1982 |  |  |
| --- | --- | --- |
| **பாரிசான் நேசனல்** | **பாரிசான்** (**BN**) | **132** |
| அம்னோ | **அம்னோ** (UMNO) | 70 |
| மலேசிய சீனர் சங்கம் | **மசீச** (MCA) | 24 |
| மலேசிய இந்திய காங்கிரசு | **மஇகா** (MIC) | 4 |
| **மலேசிய இஸ்லாமிய கட்சி** | **பாஸ்** (PAS) | 5 |
| **மலேசிய மக்கள் இயக்கக் கட்சி** | **கெராக்கான்** (GERAKAN) | 5 |
| **மக்கள் முற்போக்கு கட்சி** | **பிபிபி** (PPP) | 0 |
| **ஜனநாயக செயல் கட்சி** | **ஜசெக** (DAP) | 9 |
| **மலேசிய சமூகக் கட்சி** | **சமூகக் கட்சி** (PSRM) | 0 |
| **சபா மக்கள் ஐக்கிய முன்னணி** | **சபாமுன்னணி** (BERJAYA) | 10 |
| **ஐக்கிய சபா** | **ஐக்கிய சபா** (USNO) | 0 |
| **ஐக்கிய பாரம்பரிய பூமிபுத்ரா கட்சி** | **பூமிபுத்ரா** (PBB) | 8 |
| **சரவாக் தேசிய கட்சி** | **சரவாக் தேசியம்** (SNAP) | 6 |
| **ஐக்கிய சரவாக் மக்கள் கட்சி** | **சரவாக் மக்கள்** (SUPP) | 5 |
| **சரவாக் மக்கள் அமைப்பு** | **சாப்போ** (SAPO) | 0 |
| **சுயேச்சை** | **சுயேச்சை** | 8 |
| **மொத்தம்** | <> **154** | } |
# சோபியா (அறிவு)

( Koinē Greek </link> , ) எபேசஸில் உள்ள செல்சஸ் நூலகத்தில் (இரண்டாம் நூற்றாண்டு)]]
**சோபியா** (கிரேக்கத்தில் சோபியா—"அறிவு") , என்பது எலனிய தத்துவம் மற்றும் எலனிய மதம், பிளாட்டோனிசம், நாஸ்டிசம் மற்றும் கிறிஸ்தவ இறையியல் போன்றவைகளில் காணப்படும் கருத்துகளில் ஒன்றாகும். "புத்திசாலித்தனம், திறமை" என்ற பொருளை முதலில் கொண்டிருந்த, இந்த வார்த்தையின் பொருள், பின்னர் எனப்படும் "அறிவு" அல்லது "விவேகம்" என்ற பொருளுக்கு பயன்படுத்தப்பட்டது, பிளாட்டோ பயன்படுத்தியபடி ("ஞானத்தின் காதல்") என்ற வார்த்தையால் இதனை அறியலாம்.  
கிழக்கு மரபுவழி திருச்சபை மற்றும் கத்தோலிக்க திருச்சபை,போன்ற கிறித்தவ பண்பாடுகளில் தெய்வீக அறிவை பெண் உருவமாகவும்,(; ) கடவுளின் வார்த்தை எனக்கருதப்படும் இயேசு கிறிஸ்துவையும் ( கான்ஸ்டான்டினோப்பிலில் உள்ள ஹேகியா சோபியா தேவாலயத்தின் அர்ப்பணிப்பில் உள்ளது போல) அல்லது பரிசுத்த ஆவியானவரையும் குறிப்பிடப்படுகிறது.  
எபிரேய வேதாகமத்தின் கொய்னி கிரேக்க மொழிபெயர்ப்புகளில் பற்றிய குறிப்புகள் என்ற எபிரேய வார்த்தையிலிருந்து எடுக்கப்பட்டுள்ளன.
# சோபியா (அறிவு)

## கிரேக்க மற்றும் எலனிய பாரம்பரியம்

பண்டைய கிரேக்க வார்த்தையான என்பது இன் சுருக்க பெயர்ச்சொல் , இது "புத்திசாலி, திறமையான, அறிவான, விவேகமான" என்று பலவிதமாக மொழிபெயர்க்கப்பட்டுள்ளது. இந்த வார்த்தைகள் லத்தீன் வினைச்சொல் போன்ற அதே அர்த்தத்தில் ப்ரோட்டோ-இந்தோ-ஐரோப்பிய மரபின்படி , . என்பதை பகிர்ந்து கொள்கின்றன. அதோடு பெயர்ச்சொல்லான என்பது "கைவினை மற்றும் கலையில் திறமை" என்ற அர்த்ததில் ஹோமரிக் மற்றும் பிண்டரில் ஹெபஸ்டோஸ் மற்றும் அதீனா என இரண்டையும் விவரிக்கப் பயன்பட்டுள்ளது.  
பிளாட்டோவிற்கு முன், "நல்ல தீர்ப்பு, புத்திசாலித்தனம், நடைமுறை அறிவு" மற்றும் பல அர்த்தங்களில் பயன்படுத்தப்பட்டுள்ளன - கிரீஸின் ஏழு முனிவர்களுக்குக் கூறப்படும் குணங்கள் - , ( , ), என்பது தொழிற்த் திறனைக் குறிப்பிடப்படுகிறது.
# சோபியா (அறிவு)

## கிறிஸ்தவ இறையியல்

கிறிஸ்தவ இறையியலின் பழைய ஏற்பாட்டில் தெய்வீக அறிவை உருவகமாகக் கூறப்பட்டுள்ளது. ( செப்டுவஜின்ட் , வல்கேட் ) லோகோக்களின் கருத்துடன் தெய்வீக ஞானத்தின் தொடர்பு "புனித அறிவு" கிறிஸ்துவின் உருவகமாக விளக்கப்பட்டுள்ளது.
உள்ள ஹாகியா சோபியா பசிலிக்காவின் புனரமைப்பு (பிரிவு)]]
# சோபியா (அறிவு)

## கிறிஸ்தவ இறையியல்

### உருவப்படம்

, நோவ்கோரோட், 16 ஆம் நூற்றாண்டு)]]
# சியாம் பகதூர் சிங்

**சியாம் பகதூர் சிங்** (*Shyam Bahadur Singh*) (பிறப்பு சூலை 1963) **சியாம் பகதூர் சிங் படேல்** என்றும் அழைக்கப்படும் இவர் ஓர் இந்திய அரசியல்வாதி ஆவார். இவர் பீகார் மாநிலத்தின் 110 வது பர்ஹாரியா சட்டமன்றத் தொகுதியின் முன்னாள் சட்டமன்ற உறுப்பினர் ஆவார்.
# ஜிஎம் மோமின் மகளிர் கல்லூரி

**ஜிஎம் மோமின் மகளிர் கல்லூரி**(G.M. Momin Women's College) என்பது இந்தியாவின் மகாராஷ்டிரா மாநிலத்தில் தானே மாவட்டத்தில் உள்ள பிவண்டியில் உள்ள மகளிர் கல்லூரி ஆகும்.  
1989 ஆம் ஆண்டில் இசுலாமிய சிறுபான்மைக் கல்லூரியாக நிறுவப்பட்ட இக்கல்லூரியில் கலை, அறிவியல் மற்றும் வணிக பிரிவுகளில் இளங்கலை படிப்புகளை பயிற்றுவிக்கிறது.
# ஜிஎம் மோமின் மகளிர் கல்லூரி

## வரலாறு

தானே மாவட்டத்தின் **கொங்கன் முஸ்லிம் கல்விச் சங்கம்(KMES)** எனப்படும் 1927 இல் நிறுவப்பட்டதும் பல ஆண்டுகளாக கல்வித் துறையில் தனது சேவைகளை வழங்கி வரும் இசுலாமிய தொண்டு நிறூவனத்தின் மூலம் பெண்களுக்கு, குறிப்பாக சிறுபான்மை இசுலாமிய மக்கள் மற்றும் சமூகத்தின் பொருளாதார ரீதியாக பின்தங்கிய பிரிவுகளைச் சேர்ந்த பெண்களுக்கு உயர் கல்வி கிடைக்க வேண்டும் என்ற நோக்கத்துடன் ஆரம்பிக்கப்பட்டதே இக்கல்லூரியாகும்.  
1989 ஆம் ஆண்டில் வெறும் 94 மாணவர்களுடன் சாதாரணமாக தொடங்கப்பட்ட இக்கல்லூரியில் தற்போது 1650 க்கும் மேற்பட்ட பெண் மாணவர்கள் கலை, அறிவியல் மற்றும் வணிக பிரிவுகளில் இளங்கலை மற்றும் முதுகலை பாடங்களில் பல்வேறு படிப்புகளுக்காக சேர்ந்து பயின்று வருகின்றனர்.
# ஜிஎம் மோமின் மகளிர் கல்லூரி

## அங்கீகாரம்

இந்த கல்லூரி 1989 ஆம் ஆண்டு முதல் மும்பை பல்கலைக்கழகத்துடன் இணைக்கப்பட்டுள்ளது. அதோடு பல்கலைக்கழக மானியக் குழுவின் (இந்தியா) சட்டப்பிரிவு 12 (பி) மற்றும் 2 (எஃப்) இன் கடிதம் எண்: F8-292/2006 (CPP-1) தேதி: 16 ஜனவரி 2007 மூலம் அங்கீகரிக்கப்பட்டுள்ளது.  
தன்னாட்சி நிறுவனமான பெங்களூரில் உள்ள தேசிய மதிப்பீடு மற்றும் அங்கீகார அவையால் 03/05/2004 அன்று 77.87% நிறுவன மதிப்பெண்ணுடன் பி + தரத்தோடு முதன் முறையாக அங்கீகாரம் பெற்றுள்ளது. இரண்டாம் சுழற்சியில் இக்கல்லூரி 23/02/2014 அன்று 3.10 CGPA உடன் "ஏ" தரத்துடன் மறுஅங்கீகாரம் பெற்றுள்ளது. மூன்றாம் சுழற்சியில் 07/09/2021 அன்று 2.84 CGPA உடன் "பி++" தரத்துடன் மீண்டும் அங்கீகாரம் பெற்றுள்ளது.
# வேதாளக் கதைகள்

***வேதாளக் கதைகள்*** (*Vetala Panchavimshati*, , IAST : , "*இருபத்தைந்து வேதாளக் கதைகள்*"), என்பது இந்தியாவில் நீண்ட காலமாக சொல்லப்பட்டுவரும் இருபத்தைந்து மாயக்கதைகள் மற்றும் புனைவுகளின் தொகுப்பாகும். உலக அளவில், இது **விக்ரம்-வேதாளா** என்றும் அழைக்கப்படுகிறது. இத்தொகுப்பு முதன் முதலில் சமஸ்கிருதத்தில் எழுதப்பட்டுள்ளது.  
11 ஆம் நூற்றாண்டில் சோமதேவாவால் தொகுக்கப்பட்ட சமஸ்கிருதப் படைப்பான *கதாசரிதசாகராவின்* 12வது புத்தகமே (" பெருங்கடல் கதைகளின் நீரோடைகள் ") இக்கதைகளின் மிகப் பழமையான பிரதியாகும். ஆனால் இதன் பிரதிகள் தற்போது கிடைக்கவில்லை. இக்கதைகளின் வரலாற்றின் படி உண்மையில் இருபத்தி நான்கு கதைகளை உள்ளடக்கியதாகும், இக்கதைகளை விவரிக்கும் கதையே இருபத்தி ஐந்தாவது கதையாக கருதப்படுகிறது. சமஸ்கிருதத்தில் சிவதாசா மற்றும் ஜம்பலாதத்தா ஆகியோரின் பதிப்புகள் மற்ற இரண்டு முக்கிய பதிப்புகளாகும்.  
வேதாளக் கதைகள் இந்தியாவில் மிகவும் பிரபலமாக உள்ளது மேலும் பல இந்திய வட்டார மொழிகளில் இக்கதைகள் மொழிபெயர்க்கப்பட்டுள்ளன. சமஸ்கிருத மூலக்கதைகளின் பதிப்புகளைப் பின்பற்றி இந்தி, தமிழ், வங்காளி, மராத்தி மொழிகளில் மொழிபெயர்ப்பும் அதன் அடிப்படையில் பல்வேறு ஆங்கில மொழிபெயர்ப்புகளும் பரவலாக காணக்கிடைக்கும். சர் ரிச்சர்ட் ஃபிரான்சிஸ் பர்ட்டனின் ஆங்கிலப் பதிப்பு மிகவும் பிரபலமானதாக , இருப்பினும், அந்நூல் நேரடியான மொழிபெயர்ப்பு நூல் அல்ல, மாறாக தழுவல் தொகுப்பாகும்.
# வேதாளக் கதைகள்

## கதைக்களம்

### மாறுபாடுகள்

இந்தக் கதையின் வேறு பதிப்பில், தனது சொந்த உயிருக்கு ஈடாக, விக்ரமனைப் படுகொலை செய்வதற்காக இரண்டு வர்த்தகர்களால் (மந்திரவாதிக்குப் பதிலாக) சதித்திட்டத்தை வெளிப்படுத்தும் ஒரு சிறிய மாற்றத்தோடு உள்ளது. அவர்களைக் கொன்ற பிறகு, விக்ரமனுக்கு தெய்வம் வெகுமதியாக விசுவாசமான இரண்டு ஆவிகளை அவரது ஊழியர்களாக வழங்குகிறது.
# வேதாளக் கதைகள்

## மற்ற ஊடகங்கள்

### திரைப்படங்கள்

இக்கதைகளின் பாதிப்பில் 1951 ஆம் ஆண்டு லலிதா இலலிதா, நிருபா ராய், ஷாஹு மோதக், ராஜ் குமார் மற்றும் எஸ்என் திரிபாதி நடித்த திருபாய் தேசாய் இயக்கிய *ஜெய் மஹா காளி (விக்ரம் வேதாள்)* என்ற இந்தி திரைப்படம் வெளியிடப்பட்டதுமாக மாற்றப்பட்டது. இதே படம் 1986 ஆம் ஆண்டில் விக்ரம் கோகலே, மன்ஹர் தேசாய் மற்றும் தீபிகா சிக்லியா நடிப்பில் சாந்திலால் சோனியால் இயக்கத்தில் *விக்ரம் வேதாள்* என்ற பெயரில் மறு ஆக்கம் செய்யப்பட்டுள்ளது.  
2017 ஆம் ஆண்டு வெளியான தமிழ்த் திரைப்படமான *விக்ரம் வேதா அந்த கதைத்திட்டத்திலிருந்து பெறப்பட்ட வான ஆவி வேதாளம்* மற்றும் மன்னன் விக்ரமாதித்யனின் குணாதிசயத்துடன் கதையின் நவீனகால தழுவலாக வெளியாகியது. இப்படத்தின் தலைப்பும் இந்த நாட்டுப்புறக் கதையிலிருந்து வரும் இரண்டு முக்கிய கதாபாத்திரங்களிலிருந்து பெறப்பட்டது. 2022 ஆம் ஆண்டில், இப்படம் இந்தியில் இதே பெயரில் மறு ஆக்கம் செய்யப்பட்டது.
# வேதாளக் கதைகள்

## மற்ற ஊடகங்கள்

### தொலைக்காட்சி

1985 ஆம் ஆண்டில், சாகர் பிலிம்ஸால் *விக்ரமும் வேதாளமும்* என்ற தொலைக்காட்சித் தொடர் கதை உருவாக்கப்பட்டது, இதில் அருண் கோவில் விக்ரமாகவும், சஜ்ஜன் குமார் வேதாளாகவும் நடித்தனர். இது இந்தியாவின் பொது தொலைக்காட்சி ஒளிபரப்பாளரான தூர்தர்ஷனில் ஒளிபரப்பப்பட்டது. *கஹானியான் விக்ரம் அவுர் பேட்டால் கி என்ற* புதிய தலைமுறை சாகர் பிலிம்ஸின் அந்த சீரியலின் மறு ஆக்கம், இந்திய செயற்கைக்கோள் தொலைக்காட்சியான கலர்ஸில் ஒளிபரப்பப்பட்டது.  
இந்திய அனிமேட்டர் ராஜீவ் சிலகா 2004 ஆம் ஆண்டில்கார்ட்டூன் நெட்வொர்க்கிற்காக *விக்ரம் வேதாள்* என்ற தொலைக்காட்சித் திரைப்படத்தை இயக்கினார், இது அவரது கிரீன் கோல்ட் அனிமேஷன்ஸ் மூலம் தயாரிக்கப்பட்டது.  
2006 ஆம் ஆண்டில் வெளியான அமானுஷ்ய சிட்காம் *விக்கி &amp;amp; வேதாள்* *பைடல் பச்சிசி*யால் இயக்கப்பட்டது. டாமன் விக்னேல் எழுதி இயக்கிய *தி வேதாளா* என்ற வலைத் தொடர் 2009 ஆம் ஆண்டு வெளியிடப்பட்டது. இந்தத் தொடர் இறுதி அத்தியாயத்தில் CGI மூலம் வேதாள கதாபாத்திரத்தை வெளிப்படுத்துகிறது.  
2018 ஆம் ஆண்டின் இந்தி டிவி தழுவலான *விக்ரம் வேதாளத்தின் ரகசிய கதை* & தொலைக்காட்சியில் ஒளிபரப்பப்பட்டது, இதில் நடிகர்கள் அஹம் சர்மா மற்றும் மக்ரந்த் தேஷ்பாண்டே ஆகியோர் முறையே மன்னர் விக்ரமாதித்தியன் மற்றும் வேதாளமாக நடித்துள்ளனர்.
# வேதாளக் கதைகள்

## மற்ற ஊடகங்கள்

### இலக்கியம்

குழந்தைகளுக்கான *அம்புலிமாமா இதழில்*, பல ஆண்டுகளாக *விக்ரம் மற்றும் வேதாளத்தின் புதிய கதைகள்* என்ற தொடர் கதை நீண்ட காலமாக வெளிவந்துக் கொண்டிருந்தது. தலைப்பு குறிப்பிடுவது போல, கதையின் அசல் கதைகளை கூறாமல் புதிய கதைகளை வேதாளம் மன்னன் விக்ரமாவிடம் கூறும்படி அமைத்துள்ளனர்.  
*அலிஃப் தி அன்சீன்* என்ற புதினத்தில், விக்ரமா தி வாம்பயர் என்ற கதாபாத்திரம் ஜின்னாக தோன்றுகிறது. ஆயிரக்கணக்கான ஆண்டுகளுக்கு முன்பு, விக்ரமன் மன்னன் தனது கிராமங்களில் ஒன்றைப் பயமுறுத்தும் வேதாளம் என்ற காட்டேரி ஜின்னைத் தோற்கடிக்க எப்படிப் புறப்பட்டான் என்பதை அதில் விவரித்துள்ளார். விக்ரமன் வேதாளத்தின் புத்திசாலித்தனமான விளையாட்டில் வென்றாலும் அவரது உயிரை இழந்து இறந்த அவரது உடலிலேயே வேதாளம் இப்போது குடிகொண்டுள்ளதாக எழுதப்பட்டுள்ளது.
# சர்பராசு கான் (துடுப்பாட்ட வீரர்)

பிப்ரவரி 15, 2024 அன்று ராஜ்கோட்டில் உள்ள நிரஞ்சன் ஷா மைதானத்தில் இங்கிலாந்து மற்றும் இந்தியா இடையேயான 3வது டெஸ்ட் போட்டியின் போது, அவர் தனது முதல் டெஸ்ட் போட்டியில் அறிமுகமானார். அவர் அறிமுக ஆட்டத்திலேயே தனது முதல் அரை சதத்தை அடித்தார். ,
# சாதனா சிங்

**சாதனா சிங்** (*Sadhana Singh*) ஓர் இந்திய அரசியல்வாதியும் இந்தியாவின் உத்தரப் பிரதேசத்தின் 17வது சட்டமன்ற உறுப்பினரும் ஆவார். இவர் உத்தரப் பிரதேசத்தின் சந்தௌலி மாவட்டத்தில் உள்ள முகல்சராய் தொகுதியைப் பிரதிநிதித்துவப்படுத்துகிறார்.
# சாதனா சிங்

## அரசியல் வாழ்க்கை

உத்தரப் பிரதேசச் சட்டசபைத் தேர்தலில் பாரதிய ஜனதா கட்சி வேட்பாளராகப் போட்டியிட்ட சாதனா சிங், சமாஜ்வாதி கட்சி சார்பில் பாபுலாலை 13,243 வாக்குகள் வித்தியாசத்தில் தோற்கடித்தார்.  
1993-இல் பாஜகவிலிருந்து தனது அரசியல் வாழ்க்கையைத் தொடங்கிய இவர், இதன் பிறகு கட்சிக்குள் பல பதவிகளில் பணியாற்றினார். இவர் இரண்டு முறை பாஜக மகளிர் பிரிவின் சந்தாலியின் தலைவரானார். மூன்று முறை பாஜக உ. பி. செயற்குழு உறுப்பினராகவும் ஆனார்.  
சாதனா முகல்சராய் (தீனதயாள் உபாத்யாய் நகர்) சந்தாலியின் சட்டமன்ற உறுப்பினராக இருந்தார். ஜிலா உத்யோக் வணிகர் மண்டல் சந்தௌலி உத்தரப் பிரதேசத்தின் தலைவரும் ஆவார்.
# சாதனா சிங்

## மேலும் பார்க்கவும்

- உத்தரபிரதேச சட்டமன்றம்
# மிருதுளா ஜெய்சுவால்

**மிருதுளா ஜெய்சுவால்** (*Mridula Jaiswal*) ஓர் இந்திய அரசியல்வாதியும் உத்தரப் பிரதேசத்தின் வாரணாசியின் மேனாள் மாநகரத் தந்தையும் ஆவார்.
# மிருதுளா ஜெய்சுவால்

## அரசியல் வாழ்க்கை

ஜெய்சுவால் ஒரு பாரதிய ஜனதா கட்சி அரசியல்வாதி. இவர் 2017 ஆம் ஆண்டில், உத்தரப் பிரதேசத்தின் வாரணாசியின் மாநகரத் தந்தை ஆனார். மாநகராட்சி தேர்தலில் இந்தியத் தேசிய காங்கிரசு வேட்பாளர் சாலினி யாதவை 78,843 வாக்குகள் வித்தியாசத்தில் தோற்கடித்தார்.
# மிருதுளா ஜெய்சுவால்

## அரசியல் வாழ்க்கை

### வாழிடம்

ஜெய்சுவால் வாரணாசியில் உள்ள சிக்ராவில் "காந்தி ஆலை சாலை"க்கு அருகில் வசிக்கிறார்.
# அன்னபூர்ணா மிசுரா

**அன்னபூர்ணா மிசுரா** (*Annapurna Mishra*) கிழக்கு தில்லி மாநகராட்சியின் முதல் நகரத்தந்தையாக இருந்தவர் ஆவார். 2012இல் நடந்த நகராட்சித் தேர்தலுக்குப் பிறகு புது தில்லியில் மூன்று புதிய உள்ளாட்சி அமைப்புகள் உருவாக்கப்பட்ட பிறகு நகரத்தந்தைப் பதவியை முதன்முதலில் வகித்தவர். இவர் பாரதிய ஜனதா கட்சியின் உறுப்பினராகக் கிழக்கு தில்லியில் உள்ள சோனியா விகார் பகுதியைப் பிரதிநிதித்துவப்படுத்துகிறார்.
# அன்னபூர்ணா மிசுரா

## பணி

மிசுரா 'மரம் நடும் இயக்கத்தை' தொடங்கி ஒரு லட்சம் மரக்கன்றுகளை நடவும் திட்டமிட்டார். குற்றப்பத்திரிகை தாக்கல் செய்யப்பட்ட ஊழியர்களின் பட்டியலைக் கொண்டு வருமாறு அதிகாரிகளுக்கு அவர் அறிவுறுத்தியுள்ளார், இதனால் முக்கியமான பதவிகளில் இடுகையிடப்படுவதில்லை. சூன் மாதம், இவர் 'டெங்கு, மலேரியா தடுப்பு மாதத்தை' அனுசரிக்க ஏற்பாடு செய்தார், சொத்து வரி வசூலிப்பதற்கான முகாம்களை ஏற்பாடு செய்த முதல் மாநகரத் தந்தை ஆவார். இவரது மகன் ஆர்வலர் கபில் மிசுரா ஆம் ஆத்மி கட்சியின் முக்கிய உறுப்பினராகவும், காரவல் நகர் சட்டமன்ற உறுப்பினரும் ஆவார். இவர் 17 ஆகத்து 2019 அன்று பாரதிய ஜனதா கட்சியில் இணைந்தார். இவருக்கு மூன்று மகள்கள் உள்ளனர். இவரது இளைய மகள் தேவசேனா மிசுரா ஒரு சுயாதீன எழுத்தாளர் மற்றும் தகவல் தொழில்நுட்பத் தலைவர் ஆவார்.
# பிரமிளா பாண்டே

**பிரமிளா பாண்டே** உத்தரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் கான்பூர் மாநகராட்சியின் மாநகரத் தந்தை ஆவார். இவர் சமாஜ்வாதி கட்சியின் போட்டியாளரான வந்தனா பாஜ்பாயினை விட 1.77 லட்சம் வாக்குகள் கூடுதலாகப் பெற்று வெற்றி பெற்றார்.  
மாநகரத் தந்தை ஆவதற்கு முன்பு பிரமிளா பாஜகவின் துணைத் தலைவராக இருந்தார்.
# ஆப்கானித்தான் துடுப்பாட்ட அணியின் இலங்கைச் சுற்றுப்பயணம், 2024

ஆப்கானித்தான் துடுப்பாட்ட அணி இலங்கையில் 2024 பெப்ரவரியில் சுற்றுப்பயணம் மேற்கொண்டு, ஒரு தேர்வுப் போட்டியிலும், மூன்று ஒருநாள் பன்னாட்டுப் போட்டிகளிலும், மூன்று பன்னாட்டு இருபது20 போட்டிகளிலும் விளையாடியது.  
இரு அணிகளும் தமக்கிடையே விளையாடிய முதலாவது தேர்வுப் போட்டி இதுவாகும். இ20ப தொடர் 2024 ஐசிசி ஆண்கள் இ20 உலகக்கிண்ணத்திற்கான பயிற்சிப் போட்டியாக அமைந்தது.